Meclîsê Pêroyî yê Partîya Yewîya Demokratîke (PYD) derheqê pêvînayîşê ENKS û Wezîrê Karanê Teberî yê Dewleta Tirke Mevlut Çavuşogluyî de eşkerayîyêka nuştekîye daye.
Eşkerayîye de wina ame vatene: ''ENKS rixmê dej û zordarîye ke şarî rê yenê kerdene Wezîrê Karanê Teberê yê Dewleta Tirke reyde pêvînayîş kerd. Nê pêvînayîşî serê xebatê Fermandarîya QSDyî yê yewbîyayîşê hêzanê sîyasîyî yê kurdan  tesîro xirab kerd. Bi nê pêvînayîşî ame waştene ke însîyatîfê yewîya neteweyîye mereso amancê xo û ENKS zî reyna raştê nêrazîbîyayîşê şarî ame. Şarê kurdî hînî zanaye têgêreno xeletîyê ke yenê newekerdene înan çirey efû nêkeno. No demo ke semedê azadkerdişê waranê îşxalkerdeyan tewirê yewîye rê hewce esto no pêvînayîşê ENKSyî têna sîyasetê hêzanê îşxalkeran rê xizmet keno. Ma reyna veng danê şarê xo ke wa vera kay û komployanê dişmenî hîşyar bê û semedê şiknayîşê hêrişê îşxalî û azadkerdişê cayanê îşxalkerdeyan hêzê xo bikerê yew û xoverdayîşî gird bikerê.''
